Skollenborg kraftverk

Skollenborg kraftverk er et vannkraftverk ved Skollenborg ca. 5 km sør for Kongsberg sentrum i Kongsberg kommune i Buskerud fylke. Kraftverket ble satt i drift i 1983, og utnytter et fall på 60 meter i Numedalslågen. Verket er et elvekraftverk uten eget reguleringsmagasin. Numedalslågen er oppdemmet med en lukedam for kraftverket og vannet slippes inn i verket gjennom en segmentluke og en klappeluke. Det er installert to kaplanturbiner på totalt 97 MW. Normal årsproduksjon er på ca. 400 GWh. Årlig tilsig til verket er på 2851 millioner m³. Kraftstasjonen er innsprengt i fjell. Vannet ledes i en 2100 meter lang utløpstunnel tilbake til Numedalslågen. Kraftverket eies av Glitre Energi Produksjon(69,2%) og Skagerak Kraft(30,8%). Kraftverket erstattet kraftverkene Labro kraftverk og Gravenfoss. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Skagerak Kraft Å Energi: Våre kraftverk Glitre Energi Arkivert 14. august 2020 hos Wayback Machine. Eksterne lenker Labromuseene - Labro kraftstasjon Arkivert 14. august 2019 hos Wayback Machine.